[{"text_idx": "#000001", "text": "Konsultatsioon: Meeskonna tugevused ja no\u0303rkused\nLu\u0308hiseminar \u201cMeeskonnato\u0308o\u0308 ja Belbini meeskonnarollid\u201d\nOjakol saavad juhtimine ja meeskond uue hingamise\nIntensiivtreening \u201cEnesekehtestamine ja kindel stiil\u201d\nIntensiivtreening \u201cKo\u0303nekunst ja mo\u0303juv esinemine \u201c"}, {"text_idx": "#000003", "text": "Ojakol saavad juhtimine ja meeskond uue hingamise"}, {"text_idx": "#000004", "text": "Intensiivtreening \u201cEnesekehtestamine ja kindel stiil\u201d\nIntensiivtreening \u201cKo\u0303nekunst ja mo\u0303juv esinemine \u201c"}, {"text_idx": "#000008", "text": "Artiklid sarjast \u201cMeeskonna juhtimine ja motiveerimine\u201d"}, {"text_idx": "#000010", "text": "Mats Soomre, asutaja, juhtimise ja meeskonnato\u0308o\u0308 koolitaja\nHelena Laus, meeskonnato\u0308o\u0308 koolitaja ja coach\nReelika Ein, organisatsiooni kultuuri ja muutuste disainer\nMadis Puhm, meeskonnato\u0308o\u0308 koolitaja ja superviisor"}, {"text_idx": "#000011", "text": "Meeskonna juhtimine saab alguse usaldusest"}, {"text_idx": "#000012", "text": "Meeskonna juhtimine tundub olevat lihtne, kui tahtmist on piisavalt. Kuid ainult tahtmisest ja\u0308a\u0308b va\u0308heks. Ku\u0308sige alustuseks endalt, kas teil on piisavalt kirge ja motivatsiooni juhiks saada?"}, {"text_idx": "#000013", "text": "Kas teile meeldib teiste inimeste probleemidega tegeleda?\nKas olete valmis vastutama vo\u0303o\u0303raste vigade eest?\nKas teile meeldib kaasa aidata inimeste arengule?\nMuuta protsesse to\u0303husamaks? Na\u0308ha, kuidas u\u0308hise pingutuse tulemusena eesma\u0308rk muutub ka\u0308ega katsutavaks?\nKas teile meeldib na\u0308ha, kuidas inimesed leiavad oma tegeliku potentsiaali ja hakkavad silma paistma selles, mida nad teevad?\nNa\u0308ha inimeste silmades siirast ro\u0303o\u0303mu ja rahulolu? Tunda ro\u0303o\u0303mu meeskonna saavutustest?"}, {"text_idx": "#000015", "text": "Pidage meeles, et meeskonna juhtimine pole sugugi oma arvamuse jo\u0303uga pealesurumine ja kindlasti mitte teiste seisukohtadega kohene leppimine. Meeskonna juhtimine ei ole sugugi oma arvamuse jo\u0303uga pealesurumine ja kindlasti mitte teiste seisukohtadega kohene leppimine. Meeskonna juhtimine on kokkulepitud tulemuse saavutamine meeskonnaga nii, et inimesed oleksid motiveeritud, meeskond areneks pidevalt ja kliendid oleksid rahul."}, {"text_idx": "#000016", "text": "Meeskonna juhtimine saab alguse usalduse loomisest"}, {"text_idx": "#000017", "text": "Ko\u0303ige aluseks on vastastikune usaldus ehk see, kuidas juhtkond teid usaldab. Tehke endale selgeks, mida teilt ta\u0308pselt oodatakse, ja leppige vo\u0303imalikult konkreetselt kokku need kriteeriumid, mille ja\u0308rgi hakatakse tulevikus teie kui juhi edukust hindama."}, {"text_idx": "#000018", "text": "Usalduse saavutamiseks on juhtkonna toetus ha\u0308davajalik. Esimene kontakt meeskonnaga peab alguse saama juhtkonna (otsese juhi) eestvedamisel. Tema tutvustab meeskonnale uut juhti ja annab infot selle kohta, miks just teie valituks osutusite ning millised on teie peamised eesma\u0308rgid ja tegevusvaldkonnad."}, {"text_idx": "#000019", "text": "Kindlasti saavutage uued to\u0308o\u0308alased kokkulepped iga meeskonna liikmega eraldi ja kogu meeskonnaga tervikuna. Tehke seda ka siis, kui kokkulepped ja\u0308a\u0308vad selliseks, nagu need on seni olnud."}, {"text_idx": "#000020", "text": "Juht peab olema keegi, kes na\u0308eb meeskonna liikmete andeid ja delegeerib vastavalt sellele to\u0308id. To\u0308o\u0308de jagamine langeb kahte kategooriasse: u\u0308lesanded ja vastutus. U\u0308lesanne on to\u0308o\u0308, mis tuleb a\u0308ra teha."}, {"text_idx": "#000021", "text": "Kellelegi vastutuse andmine viitab, et teda vo\u0303ib pidada tulemuse eest vastutavaks olenemata sellest, kuidas see on saavutatud."}, {"text_idx": "#000023", "text": "Ko\u0303igepealt peab mo\u0303istma, et ko\u0303igi to\u0308o\u0308de delegeerimine u\u0308lesannetena piirab nii teie kui ka meeskonna haaret. Seega on oluline mo\u0303elda, kas on vo\u0303imalik delegeerida ka vastutust."}, {"text_idx": "#000024", "text": "Mida laialdasem vastutus, seda suurem vo\u0303imalus a\u0308pardusteks. U\u0308ksko\u0303ik, milliseid vigu keegi ka teeb, vastutab siiski see, kes on u\u0308lemus. Kas olete sedasorti inimene, kellele meeldib vastutus, vo\u0303i hakkab see teid ro\u0303huma? Pidage meeles, et kogu maailma ta\u0308htsad ametikohad, staatus ja raha ei tee teid o\u0303nnelikuks, kui tunnete to\u0308o\u0308tades, et olete pideva stressikoorma all."}, {"text_idx": "#000025", "text": "Kuigi see vo\u0303ib ko\u0303lada heidutavana, on oluline mo\u0303ista, et te peate leidma endale sobiva juhtimisviisi. Meeskonna juhtimine no\u0303uab head eneseteadlikkust ning oma tegelike tugevuste ja no\u0303rkuste teadvustamist. Vaid va\u0308hesed edukad juhid on ta\u0308iesti puudusteta, aga edu vo\u0303ib saavutada ka oma tugevate ku\u0308lgede ro\u0303hutamisega. Hea juhtimise eelduseks on ka oskus iseennast efektiivselt juhtida."}, {"text_idx": "#000026", "text": "Kui olete oma tugevused ja no\u0303rkused paika pannud, andke meeskonnale teada, milline on teie juhtimisstiil ja panus meeskonda. To\u0303eline juhtimisvo\u0303ime proov on see, kas te suudate juhtida eri olukordades."}, {"text_idx": "#000027", "text": "Ainus viis seda teada saada on vahetada positsiooni. Paljud juhid on edukad seeto\u0303ttu, et nad on omandanud juhtimise u\u0308ldreeglid. Kui juhid vo\u0303tavad karja\u0308a\u0308ri ohjad enda ka\u0308tte, on nad o\u0303ppimise protsessis ja saavad o\u0303pitut teistega jagada."}, {"text_idx": "#000028", "text": "NB! Hea juht valib juhtimisstiili vastavalt olukorrale, arvestades inimeste eripa\u0308radega. Hea juht aitab leida inimeste tugevused ning o\u0303petab kogu meeskonda neid rakendama. Tugevusele orienteeritud kultuuriga meeskonnas on pu\u0308hendumuse to\u0303ena\u0308osus kuus korda suurem vo\u0303rreldes n-o\u0308 tavaliste meeskondadega (State of the Global Workplace: Employee Engagement Insights for Business Leaders Worldwide (Gallup, Inc. 2013)"}, {"text_idx": "#000029", "text": "Teilt kui juhilt oodatakse otsuseid. Mida ko\u0303rgemale jo\u0303uate, seda olulisemaks otsused muutuvad. Kuid suurenev enesekindlus ja enese ta\u0308htsustamine ei lisa otsuste langetamisele va\u0308a\u0308rtust. Kui tahate karjuda, siis tehke seda firma hu\u0308vangut silmas pidades, mitte oma staatuse edendamise nimel."}, {"text_idx": "#000030", "text": "Kui peaksite langetama vale otsuse, on arukam seda tunnistada ja uuesti proovida. O\u0303igustused ei aita. Mida rohkem o\u0303igustusi va\u0308lja toote, sead rohkem need teie usaldusva\u0308a\u0308rsust kahjustavad."}, {"text_idx": "#000031", "text": "Meeskonna juhtimine eeldab nii inimeste kui a\u0308ri juhtimist"}, {"text_idx": "#000032", "text": "A\u0308rge ajage segi a\u0308ri juhtimist inimeste juhtimisega. Mo\u0303ned andekad a\u0308rijuhid on erakordselt kehvad inimeste juhid ja mo\u0303ned suurepa\u0308rased inimeste juhid teavad va\u0308ga va\u0308he a\u0308rijuhtimisest. Edu u\u0308hes vallas varjab sageli no\u0303rkusi teises. Kui olete u\u0308hes tugev, veenduge, et teil on hea liitlane teises vallas."}, {"text_idx": "#000033", "text": "Eneseta\u0308iendamine ei too alati edu. Palju usaldusva\u0308a\u0308rsem vo\u0303imalus on valida otsetee ja leida inimesed, kellel on olemas need omadused, mis teil vajaka ja\u0308a\u0308vad, et nendega koos to\u0308o\u0308tada."}, {"text_idx": "#000034", "text": "Uppuvat laeva pole mo\u0303tet u\u0308le va\u0308rvida"}, {"text_idx": "#000036", "text": "Unustage nn uue luua filosoofia"}, {"text_idx": "#000037", "text": "Andke inimestele aega harjuda uue olukorraga \u2013 see vo\u0303tab tavaliselt rohkem aega, kui me ette kujutame. Kui aga plaanite midagi muuta, siis tehke seda, kuid mo\u0303elge siiski ko\u0303ik korralikult la\u0308bi ja valmistage inimesed selleks ette. Taustinfot ja inimeste kaasamist pole kunagi liiga palju."}, {"text_idx": "#000038", "text": "Need, kes ei saa hakkama u\u0308he spetsiifilise u\u0308lesandega, vo\u0303ivad olla edukad mo\u0303nes teises ametis. Belbin kinnitab mo\u0303tet, et igau\u0308hele on olemas just temale sobiv to\u0308o\u0308koht."}, {"text_idx": "#000039", "text": "Iga to\u0308o\u0308 on va\u0308a\u0308rt meeskonna juhi ta\u0308helepanu. Inimesed hindavad kiitust ja suhtuvad mo\u0303istvalt kriitikasse, kui see on keskendunud pigem u\u0308lesandele kui isikule. Liigne sekkumine ja mikrojuhtimine vo\u0303ib suurel ma\u0308a\u0308ral va\u0308hendada vastutuse vo\u0303tmise indu."}, {"text_idx": "#000040", "text": "Meeskonna juhtimine on pidev meeskonna arendamine"}, {"text_idx": "#000041", "text": "Sellest ei piisa, kui panna inimesed u\u0308hte ruumi kokku ja eeldada, et meeskonnato\u0308o\u0308 laabub ha\u0308sti ja nad hakkavad meeskonnana to\u0308o\u0308tama. Selleks et meeskonnad to\u0308o\u0308taksid to\u0303husalt, tuleb seda nendega koos teha ning anda nii meeskondadele kui ka juhtidele ko\u0303ik eduks vajalikud to\u0308o\u0308riistad. Kui teie meeskond ei toimi, siis ilmselt on meeskonna kokkupanekul midagi valesti la\u0308inud."}, {"text_idx": "#000043", "text": "Mats Soomre, asutaja, juhtimise ja meeskonnato\u0308o\u0308 koolitaja"}]